Vladimir Uyba

Hiel ,Vladimir Viktorovic Uyba’ (pm. in ,Omsk’ tü 1958 tobul 4id) binon tatan, nolavan e sanan Rusänik. Binon presidal («cifal») Repüblikäna komiyanas sis 2020, prilul 2id. Sis 2021 dekul 3id binon i sekretan paleta «Rusän balik» in Komiyän.

Pämotom in zif ,Omsk’ in Sibirän; ätimo pänemom ,Valentin’, ab ün degyel 2010 äcenom pösodanemi oka lü ,Vladimir’. Flanü tata oma binon se licin Lestiyänik. Ästudom pö Tatastitod sanavik in ,Sverdlovsk’ ed ägredätükom ün 1982 in jäfüds: sanan-hügienan e peideimavan. Ün yel 2005 ävedom i dokan sanavas. Evobom bevü votiks as sanan, dilekal fiama sanavik e profäsoran. Elautom vobis nolavik za teltum luldeg. 

De 2004 jü 2020 äbinom dilekal Leganeta fedik sanava⸗biologik Rusäna. De yanul jü prilul yela 2020 brefiko äbinom viministeran sanijela Rusäna, ab poso äzüpom hieli ,Sergey Gaplikov’ as cifal Komiyäna. 


Klad:Komiyän
Klad:Bolitans Rusänik
Klad:Moteds ün 1958